ট্র্যপা-১ স্তন্যপায়ী (মানুষ) ও সরীসৃপ (সাপ) ছাড়াও মশা-মাছির মতো পতঙ্গের ডিএনএতে বর্তমান। অর্থাৎ এই জিনটির বহু পুরনো বিবর্তনীয় অতীত রয়েছে। মিলিয়ন মিলিয়ন বছর ধরে বিভিন্ন প্রজাতীতে এই জিনে মিউটেশন জমা হয়ে কাজের প্রচন্ড পার্থক্য তৈরি করেছে। যেমন ফলের মাছি ড্রসোফিলা সহ অন্যান্য পতঙ্গে যেমন মানুষের মতোই ক্ষতিকর রাসায়নিক সনাক্ত করতে এই জিন নির্মিত প্রোটিন কাজে লাগে। পাশাপাশি এসব পতঙ্গে এই প্রোটিনটি তাপসংবেদী-ইন্দ্রীয় হিসেবেও কাজ করে। বিরক্তিকর পতঙ্গ মশার মুখের কাছে ট্র্যাপা-১ প্রোটিনটির একটি সংস্করণ ক্ষতিকর রাসায়নিক সনাক্ত ও অন্য সংস্করণ চারপাশের তাপীয় পরিবর্তন সনাক্ত করতে ব্যবহৃত হয়। পরিবেশে উচ্চতাপমাত্রা সনাক্ত করে সেখান থেকে বিপদ এড়াতে যেমন এই প্রোটিনটি কাজে, তেমনি অন্তত মশার ক্ষেত্রে উষ্ণরক্তের প্রাণির উপস্থিতি সনাক্ত করে শিকার খুঁজতেও কাজে লাগে।